Anslag

Anslag er et begrep benyttet i Hollywood-modellen, som er en ofte benyttet modell - eller oppskrift - innen dramaturgi og historiefortelling, som i filmer, i serier, i teaterstykker eller i litteratur. Anslaget er åpningsscenene - i en film de første minuttene - som skal vekke publikumets, eller seernes, interesse samt gi antydninger om hvem som er hovedkarakterene i handlingen, hvilket miljø handlingen utspiller seg i, gi hint om hva som senere kan utløse konflikter og hvilken sjanger det dreier seg om.Nasjonal digital læringsarena. Hollywood-modellen. Besøkt 11. februar 2024. I Hollywood-modellen etterfølges anslaget av en presentasjon.

Anslaget skal fascinere og engasjere publikum slik at de får en interesse for å fortsette å se, høre, lese eller lytte. Historiefortelleren, eller filmskaperen, må finne balansen mellom å gi nok informasjon og det å gi rom for videre interesse.

 Referanser 

Kategori:Film
Kategori:Dramatikk
Kategori:TV-terminologi